ইয়াহু! মেইল
ইয়াহু! মেইল একটি বিনামূল্যের ই-মেইল সেবা। কম্পিউটিং কোম্পানি ইয়াহু ইনকর্পোরেটেড এই সেবাটি নিয়ন্ত্রণ করে। ইয়াহু! মেইল পৃথিবীর সবচেয়ে জনপ্রিয় ওয়েবভিত্তিক ই-মেইল সেবাগুলির একটি। কমস্কোর-এর (comScore) দেয়া তথ্যমতে ১৯৯৭ সালে শুরু হওয়া এই সেবাটি পৃথিবীর দ্বিতীয় বৃহত্তম ওয়েবভিত্তিক ই-মেইল সেবাদানকারী। ২০১০ সালের নভেম্বর পর্যন্ত ইয়াহু মেইলের ২৭৩.১ মিলিয়ন ব্যবহারকারী ছিল। এতে আছে শক্তিশালী স্প্যাম প্রোটেকশন, স্বয়ংক্রিয় ভাইরাস পরীক্ষণ এবং অসীম জায়গা। তবে এর খারাপ দিকগুলোর মধ্যে আছে ভারী ওয়েব ইন্টারফেস, ফ্রি একাউন্টে POP সাপোর্টের অভাব, এবং বিজ্ঞাপন বা এডের উপস্থিতি।